BCPรุกธุรกิจ‘โปแตช’ เท93ล.ซื้อต่อทหารไทย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — บางจากรุกทำเหมืองแร่โปแตชเบื้องต้นใช้ 93 ล้านซื้อหุ้น APMC จากทหารไทยดันถือ 16% ทำปุ๋ยป้อนสมาชิกใช้ปลูกปาล์ม 
นายอนุสรณ์ แสงนิ่มนวล กรรมการผู้จัดการใหญ่ บริษัท บางจากปิโตรเลียม (BCP) เปิดเผยว่า บริษัทชนะการประมูลซื้อหุ้น บริษัท เหมืองแร่โปแตชอาเชี่ยน (APMC) จากธนาคารทหารไทย จำนวน 1,165.50 หุ้น หรือ 9.89% ด้วยเงินจำนวน 93.24 ล้านบาท ทำให้บางจากถือหุ้นใน APMC จำนวน 16.39% จากก่อนหน้านี้ถืออยู่ 6.50%
“การเข้าไปประมูลหุ้นเหมืองแร่โปแตชครั้งนี้เพราะ BCP ต้องการที่จะรุกเข้าไปสู่การทำปุ๋ยเพื่อป้อนให้กับสมาชิกสหกรณ์ของบางจากที่มีอยู่กว่าล้านคน ด้วยราคาที่ถูกลงและลดการนำเข้าโปแตช รวมทั้งจะนำไปใช้ในการปลูกปาล์มเพื่อนำมาป้อนในส่วนของธุรกิจไบโอดีเซลซึ่งเป็นหนึ่งในธุรกิจหลักที่บริษัทดำเนินการอยู่” นายอนุสรณ์ กล่าว
นอกจากนี้ การเข้าซื้อหุ้น APMC เพิ่มขึ้นเพื่อต้องการผลักดันโครงการ นี้เกิดขึ้น เพราะที่ผ่านมาบริษัทได้จัดตั้งมานานแล้วแต่โครงการ ยังไม่ได้เริ่มต้น และหากสามารถเริ่มโครงการได้อนาคตการลงทุนอาจจะต้องถึงระดับหมื่นล้านบาท ซึ่งหากถึงตอนนั้นก็อาจจะดึงพันธมิตรที่เชี่ยวชาญเข้ามาร่วมลงทุน และอาจจะต้องขอเงินกู้กับสถาบันการเงิน
กรรมการผู้จัดการ กล่าวว่า หากทุกอย่างสำเร็จธุรกิจนี้ก็จะเป็นอีกหนึ่งธุรกิจของ BCP และธุรกิจการกลั่นโรงไฟฟ้าพลังงานแสงอาทิตย์
สำหรับแนวโน้มผลดำเนินงานงวดไตรมาส 2 ถือว่าน่าพอใจ แต่การที่ราคาน้ำมันลดลงมาอาจทำให้บริษัทขาดทุนสต๊อกน้ำมันบ้าง
ราคาหุ้น BCP ปิดที่ 13.60 บาท บวก 0.10 บาท เมื่อวันที่ 16 มิ.ย.ที่ผ่านมา